als_Latn dik_Latn sag_Latn
Korrupsioni në sistemin e drejtësisë por edhe në institucionet e tjera të Kosovës, është dëmi më i madh që mund t'i shkaktohet kontratës së qytetarit me shtetin.
Kështu ka thënë për gazetën “Bota sot”, analisti Arbër Gashi,, sipas të cilit duhet të bëhet çka është e mundur për mbarëvajtjen e punës së gjyqësorit të pavarur.
“Korrupsioni nëpër gjykata, nëse ekziston dhe faktohet si i tillë, është dëmi më i madh që mund t'i shkaktohet kontratës së qytetarit me shtetin. Prandaj, e kemi për detyrë dhe obligim, që së bashku me institucionet, organizatat monitoruese dhe mediat, të bëjmë ç'është e mundur për mbarëvajtjen e punës së gjyqësorit të pavarur, ka thënë Gashi.
Sipas tij, para ligjit të gjithë janë të barabartë, përfshirë aty edhe zyrtarët shtetëror, punëtorët e gjykatave, të prokurorisë dhe hallkave tjera të pushtetit shtetëror.
“Për rrjedhojë, kontributi ynë për shtetin është i domosdoshëm, i pa alternativë dhe i pashmangshëm. Si i tillë, ky kontribut duhet të prodhojë vlerë përmbajtjesore dhe të garantojë sundimin e ligjit, duke e luftuar pa hezitim korrupsionin në institucione, gjykata, në administratë, ndërmarrje publike dhe ato private”, ka nënvizuar ai.
als_Latn als_Latn als_Latn als_Latn als_Latn